વર્ષ ૧૯૮૪ની બેંચના જ, ગૃહ વિભાગના અધિક મુખ્ય સચિવ એમ.એસ.ડાગુર હવે ૩૧મી, જુલાઈએ વય-નિવૃત્ત થાય છે ત્યારે આ સ્થાને વડોદરા ખાતે, ગુજરાત સ્ટેટ ફર્ટિલાઈઝર એન્ડ કેમિકલ્સ લી.માં એમડી તરીકે કાર્યરત આનંદ મોહન શર્માને નિમવામાં આવ્યા છે. જ્યારે નિવૃત્ત થનારા ડાગુરને ગુજરાત નર્મદા વેલી ફર્ટિલાઈઝર્સ લી. ભરૂચ ખાતે બે વર્ષ માટે મેનેજિંગ ડિરેકટરના પદે નીમ્યા છે. મુખ્યસચિવ ડો.જે.એન.સિંઘ પાસેનો ગુજરાત સ્ટેટ પેટ્રોલીયમ કોર્પોરેશન લી.ના એમડી તરીકેનો વધારાનો હવાલો, આ નિગમના જ જોઈન્ટ એમડી તરીકેની ફરજ નિભાવી રહેલા ૧૯૯૬ બેચના ઓફિસર ડો.ટી.નટરાજનને સોંપવામાં આવી છે. હવે તેમને આ કોર્પોરેશનમાં એમડી બનાવી દેવાયા છે.